SAPPE โบรกคาด Q1 กำไรแตะ 131 ลบ. รับยอดขาย-มาร์จิ้นดีขึ้น ชูเป้า 31 บ.     
SAPPE โบรกคาด Q1/65 กำไรแตะ 131 ลบ. รับยอดขาย-มาร์จิ้นดีขึ้น และประเมินแนวโน้มกำไรไตรมาส 2/65 คาดฟื้นตัวต่อซึ่งเป็นช่วง High Season แนะนำ “ทยอยซื้อ” ราคาเป้าหมาย 31 บาท
SAPPE โบรกคาด Q1/65 กำไรแตะ 131 ลบ. รับยอดขาย-มาร์จิ้นดีขึ้น และประเมินแนวโน้มกำไรไตรมาส 2/65 คาดฟื้นตัวต่อซึ่งเป็นช่วง High Season แนะนำ “ทยอยซื้อ” ราคาเป้าหมาย 31 บาท
20 เม.ย. 2565

บริษัท หลักทรัพย์ ฟิลลิป ประเทศไทย จำกัด (มหาชน) ระบุในบทวิเคราะห์ (20 เม.ย. 2565) กล่าวถึงกรณี บริษัท เซ็ปเป้ จำกัด (มหาชน) หรือ SAPPE โดยคาดกำไรสุทธิไตรมาส 1/2565 อยู่ที่ 131 ล้านบาท เพิ่มขึ้น 54.4% เมื่อเทียบกับงวดเดียวกันของปีก่อน และเพิ่มขึ้น 152.4% จากไตรมาสก่อนหน้า
สำหรับการฟื้นตัวเด่นจากไตรมาสก่อนหน้า จากไม่มีค่าใช้จ่ายต่างประทศมากกว่าปกติเหมือนไตรมาสก่อน และดีขึ้นเมื่อเทียบกับงวดเดียวกันของปีก่อน ตามยอดขายและมาร์จิ้นที่ดีขึ้น แม้ในประเทศชะลอตัวแรง Double digit แต่ได้รับชดเชยทั้งหมดจากตลาดต่างประเทศ แม้ถูกกดดันจากสงครามรัสเซีย-ยูเครนแต่ไม่ได้รับกระทบโดยตรง บวกกับมียอดตกค้างจากไตรมาสก่อนส่งผลให้ยอดขายรวมเพิ่มขึ้น  9.4% เมื่อเทียบกับงวดเดียวกันของปีก่อน และเพิ่มขึ้น 7.1% จากไตรมาสก่อนหน้า
ขณะที่อัตรากำไรขั้นต้น (GPM) ขยับขึ้นเป็น 40.7% จากไตรมาส 1 ปี 2564 ที่ 37.4% และไตรมาส 4 ปี 2564 ที่ 39.2% ตามสัดส่วน ส่งออกที่เพิ่มขึ้น ซึ่งมีมาร์จิ้นสูง และสต็อก Pet resin ล่วงหน้าไปจนถึงเดือน พ.ค. 2565 แต่ SG&amp;A/Sales ยังเพิ่มขึ้นเมื่อเทียบกับงวดเดียวกันของปีก่อนที่ 31.0% จากค่าขนส่งเรือสินค้าที่หาให้กับ ลูกค้าแต่จะบันทึกเข้ามาเป็นรายได้อื่นแทน และรับรู้ส่วนแบ่งกำไรบ.ร่วม 1-2 ล้านบาท จากเริ่มรับรู้กำไร M-intel  และดานอนพลิกเป็นบวกครั้งแรกเล็กน้อย
ทั้งนี้แนวโน้มกำไรไตรมาส 2 ปี 2565 คาดฟื้นตัวต่อจากงวดเดียวกันของปีก่อน และจากไตรมาสก่อนหน้า จากเป็นช่วง High Season  ทางฝ่ายคงประมาณการทั้งปีเดิม ราคาพื้นฐานที่ 31 บาท อิง P/E ที่ 21 เท่า แนะนำ “ทยอยซื้อ”